
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθ. 17ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 317/2012

ΘΕΜΑ:  Εμμονή στην υπ’ αριθ. 150/11 απόφαση του Δ.Σ που αφορά στην τροποποίηση του σχεδίου πόλεως στο οικοδομικό τετράγωνο 260 και συγκεκριμένα στην μετατόπιση και ταύτιση Ο.Γ και Ρ.Γ, καθότι δεν υπεβλήθησαν επ’ αυτής ενστάσεις
    Στον Πύργο και στο Δημοτικό Κατάστημα σήμερα στις 10                                                                   του μηνός Σεπτεμβρίου, του έτους 2012, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 39847/6-9-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση» [προσήλθε στη συνεδρίαση στο 4ο θέμα της ημερήσιας διάταξης], 26. Καραμπέτσος Αθανάσιος, 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Αντωνέλος Δημήτριος 3. Δημόπουλος Φώτης, 4. Ανδριόλας Γεώργιος, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

     Επίσης με την με αριθ. πρωτ. 39847/6-9-2012 έγγραφη πρόσκληση του Προέδρου του Δ.Σ, για το συγκεκριμένο θέμα προσκλήθηκε στη συνεδρίαση και ο Πρόεδρος της Δ.Κ Πύργου κ. Δαρζέντας Σπυρίδωνας, ο οποίος δεν προσήλθε αν  και νόμιμα κλήθηκε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 12ο θέμα  ημερήσιας διάταξης με τίτλο: [Εμμονή στην υπ’ αριθ. 150/11 απόφαση του Δ.Σ που αφορά στην τροποποίηση του σχεδίου πόλεως στο οικοδομικό τετράγωνο 260 και συγκεκριμένα στην μετατόπιση και ταύτιση Ο.Γ και Ρ.Γ, καθότι δεν υπεβλήθησαν επ’ αυτής ενστάσεις] και ανέφερε: 

      «Με την υπ’ αριθ. 150/11 προγενέστερη απόφαση του Δημοτικού Συμβουλίου, εγκρίθηκε [κατόπιν αιτήσεως του κ. Νικολάου Βενιζέλου], η τροποποίηση του σχεδίου πόλεως Πύργου, στο οικοδομικό τετράγωνο 260 της δημοτικής κοινότητας Πύργου και συγκεκριμένα η μετατόπιση και ταύτιση Ο.Γ και Ρ.Γ, σύμφωνα με το περίγραμμα της οικοδομής του κ. Νικολάου Βενιζέλου, με την προϋπόθεση να τηρηθεί το ισοζύγιο κοινοχρήστων χώρων.

  
Εν συνεχεία με την υπ’ αριθ.22650/27-5-11 ανακοίνωση του Δήμου, δημοσιεύθηκε στον τοπικό τύπο η απόφαση της εν λόγω τροποποίησης και το σχέδιό της αναρτήθηκε στα γραφεία της Δ/νσης Τεχνικών Υπηρεσιών του δήμου, προκειμένου να υποβληθούν ενστάσεις από τους ενδιαφερόμενους  μέσα σε προθεσμία 15 ημερών από την τελευταία δημοσίευση, όπως προβλέπεται από την εγκ. 1/61 του ΥΠΕΧΩΔΕ για τις τροποποιήσεις  του σχεδίου πόλεως. 
Η Δ/νση Τεχνικών Υπηρεσιών του Δήμου με το υπ’ αριθ. 1950Τ.Υ/10-8-12 έγγραφό της εισηγείται να εμμείνει το Δημοτικό Συμβούλιο στην προηγούμενη απόφασή του (150/11) καθότι δεν υποβλήθηκε επ’ αυτής καμία ένσταση.

   
Καλούνται οι δημοτικοί σύμβουλοι ν’ αποφασίσουν επί της εισήγησης της Τεχνικής Υπηρεσίας του Δήμου».

Το Δημοτικό Συμβούλιο Πύργου

    
 Λαμβάνοντας υπόψη :
· Τις διατάξεις του άρθρου 65 του ν. 3852/10

· Την 1/61 εγκ. του ΥΠΕΧΩΔΕ, 

· Την υπ’ αριθ. 1950 Τ.Υ/10-8-12 έγγραφη εισήγηση της Δ/νσης Τεχνικών Υπηρεσιών και Περιβάλλοντος του Δήμου,
Ομόφωνα α π ο φ α σ ί ζ ε ι 

Εμμένει στην τροποποίηση του σχεδίου πόλεως στο οικοδομικό τετράγωνο 260 και συγκεκριμένα στην μετατόπιση και ταύτιση Ο.Γ και Ρ.Γ σύμφωνα με το περίγραμμα της οικοδομής του κ. Νικολάου Βενιζέλου, με την προϋπόθεση να τηρηθεί το ισοζύγιο κοινοχρήστων χώρων, καθότι μετά τη δημοσίευση της εν λόγω απόφασης στον τοπικό τύπο και την ανάρτηση του σχεδίου στην Τεχνική Υπηρεσία του Δήμου, δεν υποβλήθηκε καμία ένσταση.
Οι Δημοτικοί Σύμβουλοι κ.κ Γαβρίλης Λιατσής, Γεώργιος Κουρμπανάς, Βασίλειος Σεϊντής, Κων/νος Γεράνιος, Αγγελακοπούλου Ανδριάνα, Ιωάννης Σεφερλής και Σκαρτσιάρης Παναγιώτης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό  317/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος  5 –  10  - 2012
Ο ΔΗΜΑΡΧΟΣ
ΜΕΔ

